Na temelju članka 62. Zakona o komunalnom gospodarstvu (NN 68/18, 110/18 i 32/20), članka 25. stavak 2. Statuta Općine Promina (Službeno glasilo Općine Promina 01/21 i 04/21), Općinsko vijeće Općine Promina, na svojoj 14. sjednici, održanoj dana 29. rujna 2023. godine donosi

# Odluku o utvrđivanju svojstva groblja u naselju Suknovci kao komunalne infrastrukture javnog dobra u općoj uporabi

Članak 1.

Utvrđuje se svojstvo groblja u naselju Suknovcikao komunalne infrastrukture javnog dobra u općoj uporabi na nekretnini oznake k.č. \*87/2, 1214/2, 1216/1, 1220, 1221/2, 1221/3, 1222, 1886/2, 1886/3, 1895/2 sve u k.o. Suknovci, koje sukladno Geodetskom elaboratu izvedenog stanja komunalne infrastrukture za groblje u naselju Suknovci postaje novoformirana k.č. 1904 k.o. Suknovci.

Članak 2.

Komunalna infrastruktura iz članka 1. ove Odluke u naravi je groblje u naselju Suknovci, a ista nije evidentirana u katastarskom operatu i zemljišnim knjigama u skladu sa svojim stvarnim stanjem.

Primjenom članka 132. Zakona o komunalnom gospodarstvu, a na temelju Geodetskog elaborata izvedenog stanja komunalne infrastrukture za groblje u naselju Suknovci (broj elaborata 2023-123, izrađen od strane tvrtke GEO LOBI d.o.o., Trg Oluje 18, 22300 Knin), evidentirati će se stvarno stanje komunalne infrastrukture iz članka 1. ove Odluke te će se u novo stanje upisati nekretnina:

k.č. 1904 k.o. Suknovci, s načinom uporabe groblja u naselju Suknovci na ime Javno dobro u općoj uporabi, u neotuđivom vlasništvu Općine Promina, Put kroz Oklaj 144, 22303 Oklaj, OIB: 79734182959.

Članak 3.

Ovu Odluku dužni su provesti Državna geodetska uprava, Područni ured za katastar Šibenik, Odjel za katastar nekretnina Drniš i Općinski sud u Šibeniku, Zemljišnoknjižni odjel Drniš.

Članak 4.

Ova Odluka stupa na snagu osmog dana nakon objave u Službenom glasilu Općine Promina.

KLASA: 363-05/23-01/7

URBROJ: 2182-9-23-1

Oklaj, 29. rujna 2023. godine

OPĆINA PROMINA

OPĆINSKO VIJEĆE

PREDSJEDNICA:

Davorka Bronić