**Obrazloženje uz prijedlog Polugodišnjeg izvještaja o izvršenju proračuna Općine Promina za 2023. godinu**

**1. UVOD**

Temeljem članka 88. stavak 2. Zakona o proračunu (NN 144/21), načelnik podnosi prijedlog polugodišnjeg izvještaja o izvršenju proračuna predstavničkom tijelu najkasnije od 30. rujna tekuće proračunske godine. Prijedlog Polugodišnjeg izvještaja o izvršenju proračuna Općine Promina za 2023. godinu izrađen je na temelju Zakona o proračunu (NN 144/21).

Člankom 15. Zakona o proračunu propisano je jedno od ključnih proračunskih načela – načelo transparentnosti. Načelo transparentnosti iznimno je važno zbog uvida javnosti svih zainteresiranih u način trošenja proračunskih sredstava.

**2. OBRAZLOŽENJE REALIZACIJE PLANIRANIH PRIHODA/PRIMITAKA, RASHODA/IZDATAKA PRORAČUNA**

**OPĆINE PROMINA ZA 2023. GODINU**

**2.1. PRIHODI I PRIMICI PRORAČUNA**

Ukupni prihodi i primici proračuna Općine Promina do 30. lipnja 2023. godine ostvareni su u iznosu od 534.834,36 €, odnosno 30,59 % od planiranog.

Postotak ostvarenja je niži, kao i svake godine, jer se veći dio proračuna Općine Promina realizira u drugoj polovici godine.

Ukupni rashodi i izdaci proračuna Općine Promina do 30. lipnja 2023. godine ostvareni su u iznosu 375.428,30 €, odnosno 24,97 % od planiranog.

Višak prihoda nad rashodima u prvih 6 mjeseci 2023. godine iznosio je 159.406,06 €.

**2.1.1. PRIHODI POSLOVANJA**

Među prihodima poslovanja prihodi od poreza su ostvareni u iznosu od 84.489,52 €, odnosno 73,08 % planiranog.

Prihodi od potpora su realizirani u iznosu od 319.078,64 €, odnosno 31,15 % planiranog.

Veći dio ovih prihoda odnosi se na isplatu konačnog zahtjeva kapitalne potpore APPRRR-a za izgradnju vrtića Suknovci. Od ostalih većih prihoda iz ove skupine prihoda vrijedi istaknuti fiskalno izravnanje mjeru Ministarstva financija. Doznačena završna uplata po provedenom projektu Ministarstva regionalnog razvoja i fondova EU za Program održivog razvoja lokalne zajednice Ljubotić i Marasovine. Uplaćen je iznos od strane APPRR-a 12.297,60 €, za projekt Leader (wc iza zgrade Općine).

Prihodi od imovine ostvareni su u iznosu od 82.306,85 €, odnosno 41,65 % od planiranog. Najveći dio tih (nerealiziranih) prihoda iznosi naknada NP Krka za korištenje zaštićenih prirodnih područja, koja se na račun Općine Promina najčešće uplaćuje tijekom III. Kvartala proračunske godine.

Prihodi od administrativnih pristojbi, pristojbi po posebnim propisima i naknada ostvareni su u iznosu od 40.416,78 €, odnosno 14,53 % planiranog, Komunalna naknada ostvarena je u planiranom iznosu, no dosta nizak postotak ostvarenja ove grupe prihoda je iz razloga što je proračunom za 2023. godinu planiran prihod komunalnog doprinosa za solarnu elektranu, taj prihod još uvijek nije realiziran.

Prihodi od prodaje proizvoda i pruženih usluga ostvareni su u iznosu od 4.288,78 €, odnosno 3,47 % planiranog proračunom za 2023. godinu, a u najvećoj mjeri se odnose na donacije koje smo dobili od ŠKŽ, Tec Gradnje i Accioa Energije za organizaciju Prominskih igara i Prominskog bronzina.

**2.1.2. PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine su ostvareni u iznosu od 4.253,79 €, što predstavlja 49,31 % planiranog.

**2.2. RASHODI I IZDACI PRORAČUNA**

Rashodi poslovanja u prvih 6 mjeseci 2023. godine ostvareni su u iznosu od 356.130,07 €, odnosno 42,98 % planiranog.

|  |  |  |  |
| --- | --- | --- | --- |
| **Stavka** | **Proračun 2023.** | **Ostvareno do 30.06.2023.** | **Postotak** |
| **Rashodi poslovanja** | **828.623,98 €** | **356.130,07 €** | **42,98%** |
| Rashodi za zaposlene | 111.410,42 € | 55.130,76 € | 49,48% |
| Materijalni rashodi | 523.238,73 € | 213.421,29 € | 40,79% |
| Financijski rashodi | 8.626,98 € | 3.280,88 € | 38,03% |
| Pomoći dane u inozemstvo i unutar općeg proračuna | 118.123,30 € | 53.979,53 € | 45,70% |
| Naknade građanima i kućanstvima | 47.427,34 € | 20.575,98 € | 43,38% |
| Donacije i ostali rashodi | 19.797,20 € | 9.741,63 € | 49,21% |

Rashodi za zaposlene su realizirani 49,48 % od planiranog, odnosno 55.130,76 €, u što su uključeni 7 zaposlenika općine i 1 djelatnik javnih radova.

Materijalni rashodi ostvareni su u iznosu od 213.421,29 € odnosno 40,79 % planiranog. Sve manifestacije su se održale prema planu. U prvoj polovici godine održane su Prominske igre (4.950,543 €) i Prominski bronzin (dio troška je 3.688,92 €). Ugovor o djelu je sklopljen 2022. s Antoniom Tomić, za kustoske usluge.

Financijski rashodi su realizirani 38,03 % od planiranog proračunom, odnosno 3.280,88 €, a u najvećoj mjeri taj se iznos odnosi na kamate naplaćene za kratkoročni kredit, kojeg smo morali uzeti krajem 2022. godine.

Pomoći DVD-u Promina i za rad područnog odjeljenja dječjeg vrtića Drniš ostvarena ostvarene su prema pojedinačnim zahtjevima DVD-a u iznosu od 12.990,84 € i sukladno potpisanom sporazumu s Dječjim vrtićem Drniš iznos od 40.988,69 €.

Naknade građanima i kućanstvima, većinom na temelju socijalnog programa Općine Promina, realizirane su 43,38% od planiranog, a isplaćuju se sukladno pozitivno ocijenjenim zahtjevima građana za jednokratne naknade na temelju javnih poziva Općine Promina i socijalnog programa Općine.

Tekuće donacije u novcu realizirane se u iznosu od 9.741,63 € temeljem pojedinačnih molbi za donaciju udruga, te prema odluci o sufinanciranju javnih potreba u 2023. godini u području kulture, sporta, poljoprivrede i zaštite okoliša.

Rashodi za nabavu nefinancijske imovine ostvareni su u iznosu od 19.298,23 € u odnosu na planiranih 675.026,82 €, što predstavlja 2,86%.

|  |  |  |  |
| --- | --- | --- | --- |
| **Stavka** | **Proračun 2023.** | **Ostvareno do 30.06.2023.** | **Postotak** |
| **Rashodi za nabavu nefinancijske imovine** | **675.026,82 €** | **19.298,23 €** | **2,86 %** |
| Rashodi za nabavu neproizvedene dugotrajne imovine | 43.043,33 € | 17.071,77 € | 39,66 % |
| Rashodi za nabavu proizvedene dugotrajne imovine | 631.983,49 € | 2.226,46 € | 0,35 % |

Postotak realizacije je nizak zbog nedostatka financijskih sredstava za realizaciju planiranih projekata, uplate dobivenih projekata očekujemo u drugoj polovici izvještajnog razdoblja, do sada smo realizirali financiranje projektne dokumentacije: pješačke staze Čitluk-Radasi, vježbališta na otvorenom, hostela i spomenika križa.

**Izdaci za financijsku imovinu i otplate zajmova**

Na kraju 2022. godine ostvaren je primitak HPB-a u iznosu od 1.500.000,00 kn za izdatke za financijsku imovinu i otplate zajmova. Na dan 30.6.2023. je ostalo još 19.136,05 € obveza za kredit.

**3. POTRAŽIVANJA I OBVEZE**

Na dan 30. lipnja 2023. godine ukupna potraživanja Općine Promina iznose 384.353,17 €.

Na dan 30. lipnja 2023. godine nepodmirene obveze Općine Promina iznose 72.205,97 €.

**4. OBVEZE PO SUDSKIM PRESUDAMA**

Na dan 30. lipnja 2032. godine Općina Promina nema obveza po sudskim presudama.

U Oklaju, 15. rujna 2023. godine

Viši savjetnik za financijsko računovodstvene poslove

Ana Galić mag. oec.